ועדת המשנה לספורט, כנסת 20, פרוטוקול מספר 14, 2018-12-05 10:00

עודד פורר: בוקר טוב לכולם, אני שמח לפתוח את ישיבת ועדת המשנה של ועדת החינוך, התרבות והספורט, ועדת משנה לספורט, בנושא: דיון מעקב של הרפורמה בתקצוב הספורט בהתאם לחוק ההסדרים לשנת 2018.

עודד פורר: היום 5 בדצמבר 2018, כ"ז בכסלו תשע"ט.

עודד פורר: הדיון הוא דיון מעקב, כך שלא צריך עכשיו התייחסויות ארוכות.

עודד פורר: אנחנו ניהלנו דיון, כידוע לכם, לפני כחודש בעניין תקצוב הספורט והבעיות שנוצרו כתוצאה מהרפורמה בחוק ההסדרים, והעובדה שמה שאנחנו לומדים, שבקרוב האיגודים והקבוצות לא יצליחו לקבל את הכסף.

עודד פורר: בדיון הקודם התחייב משרד הספורט שהעניין הזה כן ייפתר.

עודד פורר: גם משרד הספורט וגם משרד האוצר.

עודד פורר: לפחות ממה שאני מבין, למעט טיוטה של הצעת חוק שראיתי על שולחן הכנסת, לא ראיתי ולא שמעתי שום עדכון אחר, גם לא שמעתי שהאיגודים עודכנו.

עודד פורר: סדר הדיון יהיה כזה: אני ארצה לשמוע אם יש פה נציגים של מרכזים או איגודים.

עודד פורר: אני ארצה לשמוע בקצרה אם השתנה משהו מאז החודש שעבר.

עודד פורר: אחרי כן אני אתן התייחסות גם למשרד הספורט וגם למשרד האוצר.

עודד פורר: אני מבקש התייחסויות קצרות, גם מבחינת זמן הדיון – הנושא מוכר, זה לא שאנחנו צריכים ללמוד אותו מההתחלה.

עודד פורר: נציגים של מרכזים – אני רואה פה את יורם.

עודד פורר: יורם, אולי תתייחס אתה.

עודד פורר: נראה לי שאתה יכול לייצג את שניכם.

קריאה: אני מוותר על הזכות.

יורם ארנשטיין: רבותי, איך אומרים בלשון העם?

יורם ארנשטיין: הכלבים נובחים והשיירה עוברת.

יורם ארנשטיין: אנחנו התרענו בישיבה הקודמת.

יורם ארנשטיין: אחד הדברים החשובים לנו, למרכזים, שהאגודות תוכלנה לקבל את הכסף שלהן בצורה טובה, מהירה, מהימנה.

יורם ארנשטיין: מאז שישבנו כאן בפעם האחרונה פורסם תזכיר חוק שהמטרה שלו היא להשעות, הוראת שעה, שהקבוצות תמשכנה לקבל את הכספים שלהן מהטוטו, אבל עדיין לא ויתרו על מבחני התמיכה.

יורם ארנשטיין: לב לבה של הבעיה, שמרכזי הספורט מתדיינים עם משרד התרבות והספורט, היא הבעיה של אותן קבוצות.

יורם ארנשטיין: היה כאן בישיבה האחרונה מישהו ממכבי קריית עקרון שהסביר לנוכחים כאן מה הבעייתיות להגיש בקשה דרך המרכב"ה ולקבל כסף.

יורם ארנשטיין: הדברים לא באו לידי פתרונם על ידי זה שגורם החלוקה יהיה הטוטו, כי הטוטו מה-1 בינואר 2019 הופך להיות גורם שרק מגייס כסף ומעביר אותו לאוצר.

יורם ארנשטיין: אז נתנו הוראת שעה לדחות את מה שנעשה במרץ בחוק ההתייעלות, ולדחות את הקץ, אבל את הקץ של התשלום, לא את הקץ המהותי שאותן קבוצות יצטרכו להגיש בקשות למשרד התרבות והספורט.

יורם ארנשטיין: אפילו הקימו ועדה שכוללת ארבעה נציגים ממשרד התרבות והספורט, ושניים מהטוטו, ועדה שתבחן את כל נושא החלוקה לשנה 2019.

יורם ארנשטיין: לא נעשה שום שינוי מהותי.

יורם ארנשטיין: כמו שאמרתי בהתחלה, המשרדים עושים את שלהם, ממשיכים לרוץ קדימה.

יורם ארנשטיין: הפתרון המהותי לקבוצות הקטנות – אני גם הזכרתי בישיבה הקודמת - - -

חנין זועבי: סליחה, חלוקה בין מי למי?

חנין זועבי: לבחון את החלוקה אמרת.

חנין זועבי: אתה אמרת לבחון את החלוקה.

יורם ארנשטיין: חלוקה לא בין מי למי, מי יחלק את הכסף.

חנין זועבי: אה, טוטו או המשרד.

יורם ארנשטיין: בדרך כלל, כשמגישים בקשת תמיכה למשרדים ממשלתיים, המשרד שמפרסם את הקול הקורא מפרסם מבחני תמיכה, ואז מגישים לו בקשות.

יורם ארנשטיין: מי שמחלק את הכסף זה המשרד, או מי שנותן את הכסף.

יורם ארנשטיין: אולי הביטוי חלוקה הוא לא נכון.

יורם ארנשטיין: מי שייתן את הכסף בשנת 2019 למרכזים ולאגודות יהיה הטוטו.

יורם ארנשטיין: נותנים לו את האפשרות על ידי הוראת שעה, אבל בעצם לא פתרו שום בעיה.

יורם ארנשטיין: אותנו מעניינות הקבוצות הקטנות.

יורם ארנשטיין: יש אנשים שלא מסוגלים לעשות, ויש אנשים שלא כדאי להם לעשות.

יורם ארנשטיין: קבוצות קטנות, עם הקצבות של מאות שקלים, או אלפי שקלים, לא יבזבזו – ואני יכול לומר לכם, זה לבזבז כסף.

חנין זועבי: זה מקשה עליהם.

יורם ארנשטיין: זה לקחת כסף ולהכניס את זה לרואה חשבון, שייכנס למרכב"ה.

יורם ארנשטיין: אני יכול לומר לכם שיש איגודים שמכניסים בקשות למרכב"ה ומבזבזים כסף.

יורם ארנשטיין: מה הם לוקחים?

יורם ארנשטיין: לוקחים כל מיני מאכרים שהקימו חברות, והם מגישים את הבקשות בשמם, והכסף שהיה מיועד לספורט, מיועד לבקשה, למישהו שיערוך את הבקשה.

חנין זועבי: זה בגלל הרפורמה.

יורם ארנשטיין: למעשה, מאז הישיבה הקודמת שום דבר לא השתנה.

יורם ארנשטיין: להיפך, המשרדים ממשיכים ללכת בדרך שברבות הימים – או ב-2020, או ב-2021, אולי נעשה עוד שנה דחייה – הקבוצות תעמודנה בפני בקשה דרך המרכב"ה, כל אחד.

יורם ארנשטיין: כמו שאמר נאור גלילי, יש קבוצות מאוד מאוד בכירות, שיש להן תקציבים של מעל 100 מיליון שקל – הן לא יתקשקשו, הן לא ירצו לחשוף את הנתונים שלהן בגלל אותה בקשת תמיכה.

ג'מאל זחאלקה: מה אתם מציעים?

עודד פורר: תיכף נגיע לזה.

עודד פורר: שנייה, אני עוד לא - - -

יורם ארנשטיין: תן לי רק לסגור את מה שאני אומר.

יורם ארנשטיין: אנחנו באנו בדברים עם שני המשרדים, והם היו נכונים לעשות לנו שיטה טובה יותר, שהקבוצות תוכלנה להגיש בקשה מרוכזת, דהיינו, שהם יגישו את הנתונים למרכזי הספורט – בעצם היו שלוש חלופות: או באופן עצמאי, או דרך איגוד, או דרך המרכזים.

יורם ארנשטיין: נתנו לאגודות שלוש חלופות.

יורם ארנשטיין: אנחנו באנו בדברים עם שני המשרדים.

יורם ארנשטיין: הם ברוב טובם הסכימו לתת לנו הוצאות על העבודה שלנו, דהיינו, אם אנחנו נצטרך לעבוד ולשכור אנשים שיגישו בקשות - - -

עודד פורר: אבל כל זה היה נכון גם לפני הדיון הקודם.

עודד פורר: זה לא משהו חדש שהשתנה.

יורם ארנשטיין: שום דבר לא השתנה.

יורם ארנשטיין: מה שכן השתנה, שאנחנו הפסקנו לדבר עם שני המשרדים כתוצאה מאי הסכמות, ואנחנו לא - - -

עודד פורר: מאז הדיון הקודם, יורם.

עודד פורר: היה דיון פה בדיוק לפני 30 יום, ב-5 בנובמבר.

יורם ארנשטיין: לא השתנה כלום.

עודד פורר: ביקשנו כמה דברים בדיון.

עודד פורר: אחת הבקשות בסיכום הדיון הייתה שמשרד התרבות והספורט ומשרד האוצר ייפגשו עם אגודות הספורט ויבצעו הבהרה לגבי איך הולכים להתבצע החלוקות, מה הולך להיות התהליך.

עודד פורר: כי הם הציגו פה – לפחות בדיון הקודם – שהכול פתור.

עודד פורר: אז אני רוצה לדעת כמה פגישות כאלה, ב-30 הימים האלה מאז ועד היום, התקיימו.

יורם ארנשטיין: לגבי תקצוב האגודות, אני לא יודע אם נערך דיון.

יורם ארנשטיין: אני יודע שנערך דיון בנושא מתקנים, שזה גם כן חלק שאמור לעבור למשרד החל מה-1 בינואר 2019.

יורם ארנשטיין: לדעתי הזמינו את מרבית גופי הספורט לדיון בנושא המתקנים.

יורם ארנשטיין: לגבי הקצבות לאגודות, למיטב ידיעתי – אני לפחות לא יודע כי לא הוזמנתי – לא נעשה שום תדרוך בנושא של האגודות נכון לרגע זה.

גיא אטיאס: סגן ראש מינהל הספורט, דודו מלכא, לא עשה פגישה כזאת?

עודד פורר: אתה לא שואל אותו שאלות.

קריאה: עם מי, אתנו?

קריאה: לא.

קריאה: אף אחד לא עשה כלום.

עודד פורר: מה שמך?

עיסאווי פריג': אטיאס.

עודד פורר: כשתרצה לשאול אותו, תגיד לי שאתה רוצה לשאול אותו, ואז אולי אני אתן לך.

עודד פורר: לא בטוח שאני אתן לך לשאול אותו.

עיסאווי פריג': זה האיש החשוב של המערכת, איך אתה לא יודע מי זה?

חנין זועבי: אפשר לשאול שאלה?

עודד פורר: שנייה.

עודד פורר: אני רוצה לסיים את החלק של הפתיח של הדיון, ואז אני אפתח אותו לשאלות.

עודד פורר: אני רוצה לעבור על הסיכום של הדיון הקודם ולהבין מה קרה.

עודד פורר: אנחנו קיימנו פה דיון, ואנחנו מדברים עכשיו על דיון מעקב.

עודד פורר: לפני 30 יום ניהלנו כאן דיון שהוצאנו לו סיכום.

עודד פורר: אני בסך הכול רוצה קודם כל לבדוק אם מה שהיה בסיכום בוצע או לא לפני שאני אתן להתייחסות ח"כים.

עודד פורר: שמענו עכשיו את התייחסות המרכזים, עכשיו אני רוצה לשמוע מהמשרד – יוסי או אטיאס, מי יציג את עמדת המשרד?

עודד פורר: יוסי, אתה או אטיאס?

עודד פורר: מה שאני אבקש בהתייחסות של המשרד, אנחנו ביקשנו לקבל את רשימת ההרשאות של הטוטו לעניין מתקנים עם פירוט לגבי הרשאה, סכום הרשאה, מועד התחייבות.

עודד פורר: לפחות אני לא קיבלתי כיו"ר הוועדה, אולי שלחתם את זה למישהו אחר.

עודד פורר: ביקשנו לקבל נתונים על ביצוע פרויקט "פרחי ספורט" בחמש השנים האחרונות ותכנית על העתיד.

עודד פורר: גם, הוועדה לא קיבלה.

עודד פורר: אני גם אבקש לדעת אם היו פגישות עם אגודות הספורט וכמה, כי גם זה מופיע בסיכום הדיון.

עודד פורר: אז בהתייחסות שלכם, תתייחסו גם לזה בבקשה.

יוסי שרעבי: אני רק אומר משהו אחר זה, אם גיא ירצה להשלים, לתת יותר פרטים לגבי התהליכים שאנחנו עושים.

יוסי שרעבי: אני רק אומר משהו.

יוסי שרעבי: מבחינתנו, אנחנו הצגנו את המתווה בפעם הקודמת.

יוסי שרעבי: אני רוצה להזכיר שאני אמרתי שיש ארבעה מסלולים, ואני אפרט אותם עוד פעם, אני אגיד לגבי כל אחד מהם מה הסטטוס שלו, כי אנחנו גם – אני חייב להודות – קצת מוטרדים, אבל אנחנו עובדים על זה כי כמה דברים השתנו מאז הפעם הקודמת.

יוסי שרעבי: הסוגיה הראשונה הייתה הסוגיה של קרן המתקנים, כל מה שקשור להעברת המתקנים למשרד.

יוסי שרעבי: אנחנו מתקדמים באופן משביע רצון.

יוסי שרעבי: היו הרבה מאוד ישיבות, גם עם גופי הספורט, גם הסברנו, היה גם כנס גדול.

יוסי שרעבי: לכנס הזה הגיעו כל מי שיש לו איזו רלוונטיות להגשת בקשות בנושא המתקנים.

יוסי שרעבי: גם הפערים בינינו לבין הטוטו מצטמצמים, גם הייתה ישיבה גדולה אצלי שלשום על כל הפערים שהתחלנו להתגבר עליהם, סוגיות שהיו במחלוקת, אנחנו פותרים אותן.

יוסי שרעבי: גם כניסת כוח אדם כבר נמצאת במסלול, כל המכרזים יסתיימו עד סוף החודש, כולם נכנסים לעבודה.

יוסי שרעבי: המורכבות של המעבר של קרן המתקנים אצלנו היא מאוד מאוד גדולה, אבל עם זאת אנחנו מרגישים שאנחנו מנהלים אותה באופן סביר.

יוסי שרעבי: תהיה תקופת מעבר, זה ברור לחלוטין, אבל אנחנו יחסית רגועים שם.

יוסי שרעבי: תיכף אני אגיד איפה אנחנו לא רגועים.

יוסי שרעבי: בכל מה שקשור בסוגית האיגודים וגופי הרוחב, גם כאן, הגענו להבנות.

יוסי שרעבי: הייתה ישיבה של המועצה הלאומית לספורט.

יוסי שרעבי: אנחנו מוציאים מבחן חדש.

יוסי שרעבי: המבחן הזה מאגם את המבחן הישן שהיה בטוטו עם המבחן שלנו.

יוסי שרעבי: היו כמה מחלוקות עם הוועד האולימפי וגופים אחרים, גם שם הגענו להבנות.

יוסי שרעבי: יצרנו מבחן שמוסכם על כל הגופים.

יוסי שרעבי: המבחן הוא תוצאת דרך, מה שיאפשר לנו בינואר לעשות מה שלא נעשה מעולם, לתת מקדמות של 50% לגופים האלה, hopefully.

יוסי שרעבי: זו בהחלט בשורה ענקית לגופי הרוחב ולאיגודים.

יוסי שרעבי: איפה עדיין יש בעיות?

יוסי שרעבי: אנחנו היינו אמורים ביום שני שעבר להעלות בקריאה שנייה את התיקון לחוק המועצה להימורים.

יוסי שרעבי: התיקון הזה מאפשר לנו בשנה הקרובה לנהל את כל העברת התקציב גם לאגודות הקטנות וגם למרכזים באמצעות הטוטו.

יוסי שרעבי: התיקון לא עלה ביום שני מסיבות קואליציוניות, לא משום סיבה אחרת.

יוסי שרעבי: הובטח לי שזה יעלה ביום שני הקרוב לקריאה ראשונה ויגיע לדיון בוועדת החינוך להכנה לקריאה שנייה שלישית ולקראת הצבעה במליאה על הקריאה השנייה והשלישית.

יוסי שרעבי: התיקון הזה הוא קריטי.

עודד פורר: מה אומר התיקון?

יוסי שרעבי: התיקון הזה אומר שכל מה שקשור לתשלום לאגודות ולמרכזים יתבצע דרך הטוטו בשנה הקרובה.

ג'מאל זחאלקה: זו הוראת שעה?

יוסי שרעבי: כן, זו הוראת שעה.

עודד פורר: לפי מה שאני ראיתי בתיקון, יוסי, זה התבצע על פי כללי תקנות התמיכות של הממשלה.

יוסי שרעבי: - - -

הדס פרבר: לא, לא, לא.

יוסי שרעבי: הדס תסביר.

יוסי שרעבי: תיכף הדס וגיא יסבירו את זה לעומק.

יוסי שרעבי: אני כן רוצה לומר שאם היה ואנחנו התחלנו את החלופה, אם קורה משהו מבחינת תהליכים פנימיים כאן בכנסת, ואנחנו נעמוד בלוחות הזמנים הללו – הדס תיכף תסביר את זה – אנחנו נוציא את הצו לשלושה חודשים, שיאפשר לנו לבצע את התיקון הזה הלכה למעשה במשך שלושה חודשים.

יוסי שרעבי: תהיה לנו תקופה נוספת של שלושה חודשים שבמהלכה נצטרך להעביר את התיקון הזה.

עודד פורר: הרי אנחנו מכירים את המצב הפוליטי, יוסי, שהוא לא יציב.

עודד פורר: נניח שלא מצליחים להעביר את זה.

יוסי שרעבי: אם התיקון לא עובר, אז החוק לא נכנס לתוקף, זו המשמעות.

יוסי שרעבי: יש מוטיבציה למרכזים כולם להעביר את התיקון הזה.

עודד פורר: אם הממשלה לא מצליחה להעביר את התיקון הזה - -

יוסי שרעבי: אז יהיה צו.

עודד פורר: - - ובמהלך התקופה הזו הכנסת מתפזרת?

יוסי שרעבי: אז יהיה צו.

יוסי שרעבי: יהיה צו שלושה חודשים.

יוסי שרעבי: יהיה צו שלושה חודשים שמאפשר את זה.

יוסי שרעבי: הצו כבר מוכן.

עיסאווי פריג': יעני, קומבינות.

עיסאווי פריג': קומבינות.

עיסאווי פריג': אני מכיר את זה.

יוסי שרעבי: לא קומבינות, חקיקה.

עודד פורר: המשמעות היא שקבוצות לא יקבלו את התקציב.

יוסי שרעבי: לא.

יוסי שרעבי: לא, לא, לא, יקבלו.

יוסי שרעבי: אולי ניתן ליועצת המשפטית להסביר לך את זה, ברשותך?

עודד פורר: אני אתן ליועצת המשפטית להסביר, ואז אני אעשה סבב ח"כים לפי סדר הגעה.

הדס פרבר: אני אתחל מהתרחיש שאנחנו מקווים שיתבצע, שהחוק עובר.

הדס פרבר: החוק קובע תקופת הסתגלות נוספת של שנה, פלוס אפשרות להארכה נוספת בשנה, במהלכה האגודות והמרכזים ימשיכו לקבל את התמיכה דרך הטוטו לפי כללי חלוקה מיוחדים שייקבעו עבורם בנוהל שר אוצר מיוחד.

יורם ארנשטיין: זה לא כתוב בתזכיר.

הדס פרבר: זה כתוב בתזכיר, אני אראה לך אחר כך איפה.

חנין זועבי: עוד פעם, מה זה כללי חלוקה?

הדס פרבר: כללי חלוקה הם העקרונות הכלליים איך מחלקים תמיכה – מתי מפרסמים הודעה, איזה מסמכים צריך להגיש.

חנין זועבי: הנוהל.

הדס פרבר: כן, הנוהל.

עודד פורר: הדס, סליחה, תהיי איתי.

עודד פורר: את אומרת שזה יעבוד לפי נוהל שר אוצר.

הדס פרבר: לא, זה יעבוד לפי נוהל ייחודי שנכתב עבור גופים אלה ברוח נוהל שר אוצר אבל עם הקלות משמעותיות.

הדס פרבר: כרגע אנחנו עובדים על זה.

הדס פרבר: אפילו אחרי הדיון הזה יש לנו פגישה - - -

עודד פורר: זאת אומרת שאין עדיין נוהל כזה.

הדס פרבר: אין עדיין נוהל, יש טיוטה במצב מתקדם שאנחנו צריכים לסגור אותה.

עודד פורר: איזה הקלות יהיו לעומת נוהל שר אוצר?

עודד פורר: כי עם נוהל שר אוצר אי אפשר יהיה לתקצב את הקבוצות, ברור לכם.

הדס פרבר: ההקלות יהיו לגבי מועדי הגשת אישור ניהול תקין, לגבי הגשת דוחות ביצוע, המסמכים הנדרשים, שיעורי ההון העצמי הנדרש.

הדס פרבר: אנחנו עוברים סעיף-סעיף ובודקים - - -

עודד פורר: אני אתן דוגמה.

עודד פורר: מה יקרה בקבוצה שהיא קבוצה פרטית, עם בעלות פרטית, כמו חלק מהקבוצות בליגות הבכירות, שמבחינת תקנות תמיכות היא לא יכולה לקבל תמיכות?

גיא אטיאס: למה לא? למה לא?

הדס פרבר: היא יכולה לקבל, כי יש מה שנקרא – בממשלה זה נקרא תמיכה בגופים אחרים, שהם גופים שהם למטרות רווח או גופים שהם חלק מהממשלה.

הדס פרבר: יהיה אותו נוהל מקביל - - -

עודד פורר: הם יצטרכו עכשיו על משכורות, על כל המגבלות שחלות בתמיכות?

עודד פורר: הרי בתמיכות אתם בודקים גם את התהליך הזה.

הדס פרבר: לא.

הדס פרבר: לא.

הדס פרבר: לא.

הדס פרבר: לגופים עסקיים יש נוהל נפרד, וגם הוא יחול במקרה הזה.

הדס פרבר: יש הקלות מיוחדות לגופים עסקיים.

עודד פורר: אוקיי.

עודד פורר: אני לא קיבלתי ממכם התייחסות על הסעיפים הנוספים של סיכום הפגישה הקודמת, שהוועדה לא קיבלה את מה שהיא ביקשה.

הדס פרבר: לגבי איזה סעיפים?

עודד פורר: סעיף 3 – בתוך שבועיים הוועדה מבקשת לקבל את רשימת ההרשאות של הטוטו לעניין המתקנים, פירוט לגבי ההרשאה, סכום ההרשאה ומועד ההתחייבות.

יוסי שרעבי: אני אדאג שזה יועבר לך היום.

יוסי שרעבי: יש לנו את זה.

עודד פורר: הוועדה מבקשת לקבל נתונים לגבי ביצוע פרויקט "פרחי הספורט" בחמש השנים האחרונות ותכניות לעתיד.

עיסאווי פריג': עבר חודש מאז ולא קיבלנו.

יוסי שרעבי: זה מוכן, אני אדאג שזה יועבר אליך היום.

עודד פורר: גם לגבי "פרחי הספורט".

יוסי שרעבי: אם זה לא הגיע, אני אדאג שזה יועבר לך היום.

יורם ארנשטיין: הייתה התחייבות, לא צריך.

יורם ארנשטיין: הייתה התחייבות של גיא שהם יעמדו בכל ההתחייבויות, גם ב"פרחי".

עודד פורר: לא משנה, הוועדה ביקשה לקבל מידע בעניין הזה.

עודד פורר: חברת הכנסת חנין זועבי, בבקשה.

חנין זועבי: תודה רבה.

חנין זועבי: אני מצטערת שלא נכחתי בדיון הקודם, הנושא הוא מאוד חשוב.

חנין זועבי: והוא אולי מאוד חשוב דווקא בחברה הערביות, כי הוא קשור למחסור בתשתיות הספורט, מחסור במתקנים, הוא קשור לשעות הפנאי של הנוער הערבי, שאין לאן ללכת, הוא קשור אפילו לבעיית האלימות, שהחברה הערבית מאוד סובלת ממנה.

חנין זועבי: אני ניסיתי לקרוא את הפרוטוקול של הישיבה הקודמת וגם חומרים אחרים שבהם רק סטטיסטיקה חשובה.

חנין זועבי: אחוז מתקני הספורט ביישובים הערביים הוא 22% מתוך האחוז הכללי של מתקני הספורט.

חנין זועבי: אנחנו מכירים גם את הבעיות של הרשויות הערביות, בעיות של מצ'ינג, בעיות של קול קורא.

חנין זועבי: אולי אדוני היושב-ראש, גם להקצות ישיבה מיוחדת לספורט בחברה הערבית, כי שם יש גם בעיות מיוחדות וצריכים להיכנס יותר לעומק.

חנין זועבי: זו הבקשה שלנו.

חנין זועבי: אתה רואה, יש פה חמישה חברי כנסת ערבים.

חנין זועבי: אני רוצה לנצל את הדיון על הרפורמה.

חנין זועבי: סליחה אם אני חוזרת על דברים שנאמרו בישיבה הראשונה.

חנין זועבי: האם הרפורמה היא רפורמה רק בירוקרטית, כלומר, רק להקצות?

חנין זועבי: מהטוטו מעבירים לספורט, או שיש שיקול מחדש לתנאים של הקול קורא?

חנין זועבי: האם יש שיקול מחדש לחלוקה בין פריפריה לבין המרכז?

חנין זועבי: מבחינת התוכן, האם הרפורמה מתייחסת לתוכן?

חנין זועבי: איך מחלקים את הכסף בין הפריפריה ובין האיגודים, או קבוצות גדולות לבין הקבוצות הקטנות?

חנין זועבי: האם הפריפריה מרוויחה מהרפורמה הזאת או לא?

חנין זועבי: הגיעו לידינו עשרות תלונות על קול קורא.

חנין זועבי: קול קורא שמגיע בנובמבר, מסמכים של עשרות – עשרות – ניירת ארוכה.

חנין זועבי: הם מסתכלים על הניירת, כמעט בכל המועצות הערביות אין מי שיעבוד על הניירת הזאת, ואז הם זורקים הצדה ולא מנצלים את התקציב.

חנין זועבי: הם לא יכולים לנצל.

עודד פורר: כן, תודה.

עודד פורר: זה עלה בדיון הקודם גם, שבשביל סכומים קטנים מאוד הם צריכים למלא כזו כמות של ניירת שהם כבר אומרים תודה רבה, אנחנו לא צריכים.

חנין זועבי: נקודה אחרונה.

חנין זועבי: לא מקצים לתשתיות.

חנין זועבי: כלומר, מקצים תקציבים, אבל אם אין לך את התשתיות ברשויות המקומיות, אתה גם כן לא יכול לנצל.

חנין זועבי: אז יש שתי בעיות: הקצאה מלכתחילה לא לפי הצורך.

חנין זועבי: היא כאילו שוויונית, אבל היא שוויונית אם שניהם מתחילים באותה נקודה, אבל הפריפריה והמרכז, יישובים ערביים ויהודים לא מתחילים באותה הנקודה.

חנין זועבי: זו הבעיה הראשונה.

חנין זועבי: הבעיה השנייה היא שאין תשתיות ואין חלוקה לפי הצורך.

חנין זועבי: אולי גם המלצה של כבוד היושב-ראש לייחד דיון על הספורט ביישובים הערביים.

ג'מאל זחאלקה: תודה רבה.

ג'מאל זחאלקה: אני רק רוצה שמי שנמצא כאן, וגם היושב-ראש וגם כל חברי הכנסת, ידעו שאנחנו חברה במצוקה קשה מאוד של אלימות, של פשיעה, של רצח.

ג'מאל זחאלקה: דברים איומים.

ג'מאל זחאלקה: לכן אנחנו באים לכאן, כי זה בנפשנו.

ג'מאל זחאלקה: ספורט בשבילנו זה לא בילוי וזה לא פנאי.

ג'מאל זחאלקה: ספורט בשבילנו זה תפקיד חברתי ממדרגה ראשונה כפול מכופל מכל חברה אחרת.

ג'מאל זחאלקה: כי אנחנו רואים שאיפה שיש ספורט יש פחות פשיעה, ולכן זה חשוב לנו מאוד.

ג'מאל זחאלקה: בגלל שהציבור שלנו עני ואנחנו בשוליים, צריך שגם הרשויות ייתנו את דעתם עלינו וגם על קבוצות אחרות בפריפריה, שהן לא יכולות ולא כדאי להן להגיש בקשות לכספים כאשר זה כל כך קשה להגיש את הבקשות.

ג'מאל זחאלקה: בקשתי והצעתי היא משני כיוונים – כיוון אחד, לא יכול להיות שמי שאמור לקבל מיליונים ימלא את אותם טפסים של מי שמקבל מאות או אלפי שקלים.

ג'מאל זחאלקה: וזה מקובל – אם הבקשה שלך היא לקבל שלושה מיליון שקל, אתה צריך למלא הרבה יותר טפסים מאשר שהבקשה שלך תסתכם באלפי שקלים.

עודד פורר: ברור.

עודד פורר: ברור.

ג'מאל זחאלקה: שתיים, שגם ההקצבה תהיה דיפרנציאלית עם כיוון חברתי על בסיס סוציואקונומי ועם רגישות חברתית.

ג'מאל זחאלקה: אנחנו כמובן בעד הספורט ההישגי, אבל הוא יכול להיות גם בפריפריה.

ג'מאל זחאלקה: ספורט הישגי – ראו בני סכנין, מה הם עשו.

ג'מאל זחאלקה: תראו שאחד היישובים הערבים שיש בהם הכי פחות פשיעה זה סכנין, בגלל בני סכנין.

יואל רזבוזוב: תודה כבוד היושב-ראש.

יואל רזבוזוב: אני שומע כאן את העמדה של משרד הספורט ואני רגוע.

יואל רזבוזוב: אני שומע כאן את המרכזים, את השטח של הספורט, אני לא רגוע.

יואל רזבוזוב: מבחינת החקיקה, אם החוק לא עלה לקריאה ראשונה בשבוע שעבר, נגיד וזה יעלה בשבוע הבא, איך אנחנו מספיקים לגמור את החקיקה, לתת עוד שנה ארכה?

יואל רזבוזוב: אני חושב שהעתיד של הספורט הישראלי בשנה הקרובה או בשנתיים הקרובות תלוי בעניין הזה, בחלוקה של הכספים.

יואל רזבוזוב: אם אנחנו לא נדע לחלק את הכספים – הרי כשישבנו בדיוני ועדת הרפורמה הובטח לנו שהכול יתקתק כמו שעון שוויצרי.

יואל רזבוזוב: ואנחנו רואים, גם אתם אומרים, ישנן חששות.

יואל רזבוזוב: איך אנחנו מובילים בסוף לדבר הזה שהקבוצות לא ייפגעו?

יואל רזבוזוב: היום, אם אני לוקח את המצב כמו שהוא עכשיו, הקבוצות נפגעות.

יואל רזבוזוב: את מי אנחנו מגייסים?

יואל רזבוזוב: איך אנחנו עושים זאת?

יואל רזבוזוב: האם יש עוד תכנית?

יואל רזבוזוב: הנוהל המקל על הקבוצות, אנחנו נשמח לראות אותו, לראות אם זה מתאים לקבוצות, אם זה מספיק מקל, או שהן יתקשו להגיש את הבקשות.

יואל רזבוזוב: כמו שאני אומר, אין לי פתרונות קסם.

יואל רזבוזוב: אני שומע כאן גם את המשרד וגם את השטח של הספורט, וכמו שאמרתי, דעתי לא נחה.

יואל רזבוזוב: אתם חייבים – גם המשרד, תגייסו אותנו כי זה כבר לא קואליציה-אופוזיציה, בחירות-לא בחירות, זה העתיד של הספורט, כי הקבוצות ייפגעו, וזה חשש גדול.

יואל רזבוזוב: תודה.

עיסאווי פריג': שלום רב לכל הנוכחים.

עיסאווי פריג': אני חייב לציין לטובה את הנחישות, שאתה אחרי חודש בדיוק קיימת ישיבת מעקב כפי שהבטחת.

עיסאווי פריג': זה אכן ראוי לציון.

עודד פורר: מילה זאת מילה אצלנו, עיסאווי.

עיסאווי פריג': לא תמיד.

עיסאווי פריג': לא תמיד.

עיסאווי פריג': אצלך לפעמים, אצל הבוס לא הכי.

עודד פורר: תמיד.

עודד פורר: תמיד.

עודד פורר: תמיד.

עודד פורר: תמיד.

עיסאווי פריג': הבוס לא באותו מקום.

עיסאווי פריג': חברים, אני עוקב אחרי הנושא.

עיסאווי פריג': שמעתי את המנכ"ל.

עיסאווי פריג': ראשית כל, אני חייב לציין, חברים, למרכז הפועל ולמרכז מכבי, ולכל גופי הרוחב שנמצאים כאן, אתם רואים חמישה חברי כנסת ערבים.

עיסאווי פריג': וזה לא דיון מדיני ולא פוליטי, ולא דיון של שתי מדינות, כן מדינה.

עיסאווי פריג': אתם רואים חמישה ח"כים.

עיסאווי פריג': חמישה ח"כים באו כי זה מפנים.

עיסאווי פריג': אנחנו נאכלים כי רוצים חברה ספורטיבית בריאה.

עיסאווי פריג': אנחנו מאמינים שלא מקבלים את מה שמגיע לנו.

עיסאווי פריג': זו תמונת ראי ברורה.

עודד פורר: גם אלה הקבוצות שייפגעו ראשונות – הקבוצות הקטנות בפריפריה.

עודד פורר: אלה הקבוצות הראשונות שייפגעו.

עיסאווי פריג': בהחלט.

עיסאווי פריג': בהחלט.

עיסאווי פריג': זה דבר שראוי לציון.

עיסאווי פריג': נקודה שנייה, אני מבין שהבטחות מקיימים, חברים.

עיסאווי פריג': נציגי האוצר – מי נמצא מהאוצר כאן?

עיסאווי פריג': איפה הלל, לא בא?

קריאה: הוא בדרך.

עיסאווי פריג': בדרך.

עיסאווי פריג': הבטחות, חברים, מקיימים.

עיסאווי פריג': בדיון על הרפורמה הובטח שבמבחני התמיכה תינתן לפריפריה ולקבוצות המוחלשות תוספת כמו התוספת שהנשים מקבלות.

עיסאווי פריג': נכון, יורם?

יורם ארנשטיין: נכון.

עיסאווי פריג': יפה.

עיסאווי פריג': אני רוצה - - -

יורם ארנשטיין: אתה קיבלת - - -

עיסאווי פריג': אני קיבלתי.

עיסאווי פריג': אני פונה אליך, אדוני המנכ"ל, הבטחות צריך לקיים.

עיסאווי פריג': ולחבר'ה מהאוצר, הבטחות צריך לקיים.

עיסאווי פריג': במבחני התמיכה זה סוכם וצריך לקיים את זה.

עיסאווי פריג': זה אחד.

עיסאווי פריג': דבר שני, אני קראתי את הצעת החוק של האוצר שהייתה אמורה להיות מונחת ביום שני, וזה נדחה ליום שני הקרוב.

עיסאווי פריג': לפי דעתי הנסתר הרבה יותר מהגלוי שיש בה.

עיסאווי פריג': זו דעתי.

עיסאווי פריג': הנסתר יותר מהגלוי, חברים, בהצעת החוק.

עיסאווי פריג': היא נראית טכנית.

עיסאווי פריג': היא נראית טכנית, אבל היא לא טכנית.

עיסאווי פריג': השמנת, הדגה הגדולה, שזה המתקנים, נשאר.

עיסאווי פריג': נשאר.

עיסאווי פריג': הכוח נשאר.

עיסאווי פריג': למה אני אומר הדגה?

עיסאווי פריג': וג'ע א-ראס שהן הקבוצות בליגות הנמוכות והמרכזים, וג'ע א-ראס חוזר למסכנים, לכם, לטוטו, והדגות נשארות במשרד התרבות איפה שצריך לחלק בהתאם.

עיסאווי פריג': אתה נכנס לעומק – הקימו ועדת תמיכות.

עיסאווי פריג': מעניין.

עיסאווי פריג': ועדת התמיכות, אדוני היושב-ראש, מורכבת מארבעה נציגי משרד התרבות.

עיסאווי פריג': איך זה?

עיסאווי פריג': איך?

עיסאווי פריג': איפה הכוח?

עיסאווי פריג': איפה העוצמה?

עיסאווי פריג': הכמיהה לעוצמה פוליטית – איפה זה?

עיסאווי פריג': איך?

עיסאווי פריג': משרד התרבות.

עיסאווי פריג': ארבעה בוועדת התמיכות, מתוכם ארבעה ממשרד התרבות, ומספר זוגי.

עיסאווי פריג': מחר יהיה תיקו, מה יהיה?

עיסאווי פריג': ואף אחד לא רוצה לוותר.

ג'מאל זחאלקה: היושב-ראש קובע.

ג'מאל זחאלקה: היושב-ראש קובע.

עיסאווי פריג': אני שואל את השאלה האלה, חברים.

עיסאווי פריג': אתה חייב להיות בתוך הסיפור.

עיסאווי פריג': אני שואל: איך זה הולך לקרות?

עיסאווי פריג': שמעתי את המנכ"ל משתמש במשפט: אנחנו קצת מוטרדים.

עיסאווי פריג': אמר את המשפט הזה.

עיסאווי פריג': והוא אומר: אני רגוע בעניין המתקנים.

עיסאווי פריג': איפה הדגות, אני רגוע.

עיסאווי פריג': בסדר.

עיסאווי פריג': הכסף – אני רגוע.

עיסאווי פריג': אנחנו קצת מוטרדים.

עיסאווי פריג': אם מנכ"ל משרד אומר משפט כזה כשהוא נמצא על השיבר ומחלק והוא קובע – יש לו הכוונה – למבחני התמיכה, ואומר משפט כזה, מה יגיד האזרח הפשוט?

עיסאווי פריג': אם הוא קצת.

עיסאווי פריג': ומכאן, הנסתר רב מהגלוי.

עודד פורר: תודה.

עיסאווי פריג': לא סיימתי, אדוני.

עודד פורר: אני כבר אומר לכם, אני מקצר אתכם כי אני רוצה לתת התייחסויות.

עודד פורר: אתה יודע שאנחנו מוגבלים בזמן.

עיסאווי פריג': אני אסיים בזה.

עיסאווי פריג': אני לא קצת מודאג.

עיסאווי פריג': אני הרבה מאוד מודאג.

עיסאווי פריג': אני לא רואה מצב שקבוצות יכולות להתארגן במהלך שלושת השבועות הקרובים.

עיסאווי פריג': אנחנו לקראת סוף השנה, ולא למלא את הטפסים – אני לא רואה שאנחנו מסוגלים לעמוד בזה.

עיסאווי פריג': מה שאני מבקש מכבוד המנכ"ל ומכל החברים – אטיאס, תעשה לי טובה, תסתכל עלינו בגובה העיניים.

עיסאווי פריג': נכון, אנחנו חברי כנסת, ואתה חשב משרד התרבות.

גיא אטיאס: אני לא חשב.

עיסאווי פריג': שנייה.

עודד פורר: הוא ראש אגף התקציבים.

עיסאווי פריג': ראש אגף תקציבים, יאללה, מה שתהיה.

עיסאווי פריג': הכול בשיבר שלך.

עיסאווי פריג': "אטלע עליי אנת".

עיסאווי פריג': אנחנו "דאפנינהו סווא".

עיסאווי פריג': אתה יודע מה זה "דאפנינהו סווא"?

עיסאווי פריג': מי יודע מה זה "דאפנינהו סווא"?

עיסאווי פריג': ג'מאל, תרגם מה זה "דאפנינהו סווא".

עיסאווי פריג': יעני גנבנו סוסים ביחד.

עיסאווי פריג': יעני, יודעים.

עודד פורר: הפסיקו עם מרוצי הסוסים עכשיו.

ג'מאל זחאלקה: גם בזה צריך לטפל.

ג'מאל זחאלקה: צריך ועדה למרוצי סוסים.

ג'מאל זחאלקה: זו שערורייה.

עיסאווי פריג': מה שאני מבקש, אדוני היושב-ראש, לשים את הדברים על השולחן.

עיסאווי פריג': שקיפות.

עיסאווי פריג': שקיפות.

עיסאווי פריג': שקיפות.

עיסאווי פריג': כי כולנו באותה סירה.

עיסאווי פריג': אנחנו רוצים להבטיח שהספורט, הקבוצות והמרכזים יתנהלו כשורה, כדין.

עיסאווי פריג': בואו לא נסתיר דברים, נשים אותם על השולחן.

עודד פורר: תודה.

עודד פורר: אני רק אגיד בהקשר הזה, במשפט הסיום של עיסאווי, שזה מה שביקשנו גם בדיון הקודם.

עודד פורר: המטרה של הדיון היא לא להתנגח.

עודד פורר: זה לא דיון של קואליציה-אופוזיציה ולא באנו לפה בשביל לתקוף את הממשלה או לא לתקוף את הממשלה.

עודד פורר: יש פה נושא שאנחנו רוצים לדעת איפה אנחנו עומדים.

עודד פורר: התחושה כרגע – אני אומר לכם את זה פה.

עודד פורר: התחושה של חברי הכנסת היא תחושה – אתה מעט מוטרד, יוסי?

עודד פורר: אנחנו מאוד מוטרדים, ואנחנו לא מרגישים שיש פתיחות, ואנחנו לא מרגישים שיש שקיפות.

עודד פורר: האיגודים והקבוצות לא מרגישים את אותו ביטחון שאתם מנסים לשדר.

עודד פורר: אני חייב לומר, אתם הרבה פחות בטוחים ממה שהייתם פה לפני חודש.

עודד פורר: חבר הכנסת אזברגה, ואחר כך אני אתן גם לך.

עודד פורר: תנסו בקצרה, כי אני רוצה שהם יספיקו לענות.

ג'מעה אזברגה: הרוב המכריע של האגודות החלשות, למען האמת - -

עודד פורר: אל תחזרו על דברים.

ג'מעה אזברגה: - - שנמצאות במגזר הערבי.

ג'מעה אזברגה: אני חושב שמי שיפגעו הכי הרבה מהרפורמה הזאת הן האגודות של המגזר הערבי.

ג'מעה אזברגה: אני רציתי להגיד כמה נקודות לגבי נושא התשתיות.

ג'מעה אזברגה: נושא התשתיות זה דבר שאולי פעם אחת צריך להשקיע קודם כל בתשתיות, אחר כך - - -

עודד פורר: בסדר, אבל זה דיון אחר.

עודד פורר: זה דיון אחר.

עודד פורר: אני מבקש.

ג'מעה אזברגה: לא, זו המלצה שאנחנו ממליצים להעלות את זה.

עודד פורר: נסו להיכנס לנושא הדיון.

ג'מעה אזברגה: לרשויות אין התייחסות לעניין של המגזר הערבי, שהוא מגזר צעיר וצריך להשקיע בו במתקנים.

ג'מעה אזברגה: אם אתה לוקח למשל את המתנ"סים אצלנו ביישובים בדרום – יש מתנ"סים מפוארים, שבנויים יפה, אבל מבחינת הפעלה, אפס, לא מופעלים.

עודד פורר: סליחה, אני ממש מצטער.

ג'מעה אזברגה: מדובר בתקציבים.

עודד פורר: אבל זה דיון מעקב על איך מעבירים תקציבים לאגודות ולאיגודים.

עודד פורר: תנסו להתמקד בעניין הזה.

עודד פורר: אני אקיים דיון גם על הנושא של התקצוב בפריפריה, בוודאי גם בדגש על החברה הערבית.

עודד פורר: הנושא הזה שהעליתם הוא ברור לחלוטין.

עודד פורר: אבל עכשיו אני רוצה להספיק לקבל את התשובות.

ג'מעה אזברגה: כשאתה צריך להתחיל מאפס זה משהו אחר, ואתה צריך להבין, אין מתקנים.

ג'מעה אזברגה: אתה לא יכול לקיים פעילות אפילו.

עודד פורר: ברור.

עודד פורר: ברור.

עודד פורר: ברור.

ג'מעה אזברגה: בכל אופן, אני חושב שזה דבר חשוב שצריך לעשות אותו.

עודד פורר: בעקבות הבקשה שלך – הנה, אני אומר לך – אנחנו נקיים דיון ספציפי על התקצוב בדגש על הנושא הזה.

עודד פורר: בסדר?

עודד פורר: מקובל?

ג'מעה אזברגה: בסדר.

ניבין אבו רחמון: אני לא רוצה לחזור על הדברים שנאמרו קודם, למרות החשיבות הרבה שלהם, אבל רציתי להוסיף נקודה ממש חשובה, לגבי העדפה מתקנת של הספורט לנשים.

ניבין אבו רחמון: אני רואה שיש חשיבות חשובה לגבי התקציבים שמיועדים לספורט לנשים, שתהיה התייחסות באחוזים גם - - -

עודד פורר: בסדר.

עודד פורר: נכון, אבל זה במבחני התמיכה עצמם.

עודד פורר: תודה רבה.

חנין זועבי: רק שתי נקודות רלוונטיות לדיון.

ג'מאל זחאלקה: אני בעד שזה יהיה בחקיקה הראשית, עניין הנשים.

ג'מאל זחאלקה: לא בתקנות.

קריאה: יש את "אתנה", זה ספורט נשים.

חנין זועבי: הכללים החדשים שאתם אמרתם שאתם קובעים עכשיו לחלוקת הכספים, האם אתם מתייעצים עם העובדים ברשויות המקומיות, עם השטח?

חנין זועבי: האם אתם מביאים מהם פידבק בשביל באמת להבטיח שהכללים האלה הם יותר מקלים?

קריאה: התשובה היא לא.

קריאה: התשובה היא לא.

חנין זועבי: את דיברת על קליטה של כוח אדם של המשרד, שישה עובדים חדשים של כוח אדם.

חנין זועבי: האם יש בכוח האדם הזה גם ערבים שימלאו את הפער הזה ואת האפליה הזאת, ייתנו תשובה לה?

חנין זועבי: האם בכוח האדם החדש - - -

עודד פורר: תודה.

עודד פורר: בתשובת

עודד פורר: כם תתייחסו לעניין הזה.

עודד פורר: נאור ממרכז מכבי, ואחרי זה אני רוצה לשמוע את משרד האוצר.

נאור גלילי: שלום לכולם.

נאור גלילי: אני אגיד לכם את האמת, קצת ירד לי האוויר בזמן האחרון.

נאור גלילי: מי שמכיר אותי – בוועדות אני מאוד דומיננטי.

נאור גלילי: אבל ירד לי האוויר כי אני מרגיש שמשקרים אותנו ומושכים אותנו באף.

נאור גלילי: דווקא לא אתם, אלה שמגיעים לפה, אתם, הצוות, אלה שמגיעים, עיסאווי ויואל, שמלווים אותנו קבוע, שאר החברים שאנחנו רואים עכשיו.

נאור גלילי: אנחנו באים ממקום של השטח, של האגודות, של הקבוצות.

נאור גלילי: זה התחיל בחוק, שבכלל היה רפורמה בחוק ההימורים, לא שייך בכלל לכל הבירוקרטיה שעכשיו הולכים להחיל ולהשית על כל הקבוצות, במיוחד על הקבוצות הקטנות.

נאור גלילי: זה לא משנה, פריפריה – אני יכול להגיד לכם חברים נכבדים, אחים יקרים, שגם ביישובים שלנו, היהודיים, יש מצוקה מאוד מאוד גדולה בפריפריה בספורט.

חנין זועבי: אבל אנחנו הולכים לשחות ביישובים היהודיים.

נאור גלילי: אני אסיים.

נאור גלילי: מהמקום הזה, שזה התחיל ברפורמה, עם הבטחות מפה ועד הודעה חדשה במרץ, שום דבר ממה שקשור לאגודות ולמרכזים לא נעשה.

נאור גלילי: אתם צריכים להבין, אנחנו מפספסים את המהות.

נאור גלילי: המהות היא שאסור להעביר את הוויה-דולורוזה הזו של הקבוצות, ולהעביר את זה מהטוטו שהתנהג בצורה מצוינת, גם מבחינת בירוקרטיה – מעט טפסים וטופסולוגיה – ועד העברת הכסף דה-פקטו לקבוצות ביום-יום.

ג'מאל זחאלקה: בגלל זה מעבירים, בגלל שהיה טוב.

ג'מאל זחאלקה: למה להשאיר דבר טוב?

חנין זועבי: - - -

ג'מאל זחאלקה: מבחינת הפרוצדורה הוא מדבר.

ג'מאל זחאלקה: יחסית.

נאור גלילי: אני מסיים.

נאור גלילי: ברשותכם, אני אומר זו המהות, על זה צריך להילחם.

נאור גלילי: עם כל הכבוד לחברים מהאוצר ומהספורט שישבנו אתם, והיו צריכים לסכם ולהיסגר דברים שהיו גם חלק – לא צריך לדבר על ההקלה.

נאור גלילי: צריך לחזור חזרה לנקודת ההתחלה ולהגיד שבכל מה שקשור לאגודות, למרכזים ולכל הפעילות והעברת הכספים, חוזרים לטוטו.

נאור גלילי: זה עבד מצוין, אף אחד לא התלונן, חלוקה נכונה.

עיסאווי פריג': יעני לבטל את הרפורמה.

חנין זועבי: זה לא היה ורוד כמו שאתה מתאר.

חנין זועבי: זה לא היה ורוד.

חנין זועבי: זה לא היה ורוד כמו שאתה מתאר.

עודד פורר: חנין, סליחה.

עודד פורר: אל תענה.

עודד פורר: יש פה עוד שני אורחים שביקשו רשות דיבור.

חנין זועבי: הבעיה התחילה לפני הרפורמה.

עודד פורר: אהוד שרון, איגוד הפוטבול.

עודד פורר: אני מבקש, בדקה.

אהוד שרון: שאלה אחת, שאלתי את זה בסוף הדברים בפעם האחרונה שנפגשנו, לפני חודש.

אהוד שרון: יושבים פה כל החברים מהמרכזים, ואני מאוד מעריך אותם.

אהוד שרון: שאלתי – וזה נוגע גם לכל חברי הכנסת – לגבי הנושא של אגודות שהן לא במרכזים.

אהוד שרון: והתשובה שקיבלתי באחד המסדרונות היא: יצטרכו להגיש מרכב"ה.

אהוד שרון: וזה בדיוק מה שאמרנו שלא יקרה בוועדה במרץ.

אהוד שרון: אז, הנה, לקחנו את הפריפריה, והקשינו עליה עם הסיפור של המרכב"ה, וחזרנו לאותה נקודה.

עודד פורר: אני מבקש שגם לזה יתייחסו.

עודד פורר: גיא, אתה תתייחס לזה בתשובתך.

עודד פורר: גיא, תתייחס לזה בתשובתך.

עודד פורר: תרשום לך את זה.

עודד פורר: גיא, תתייחס לזה בתשובה שלך.

אהוד שרון: נקודה נוספת – אמרנו, רב הנסתר על הגלוי.

אהוד שרון: בחוק עצמו שרוצים להעביר צריך להיחתם הסכם בין המדינה לבין המועצה.

אהוד שרון: מתי יספיקו לחתום את ההסכם, ב-31 בדצמבר?

אהוד שרון: ואם המועצה לא רוצה לחתום?

אלון גרנות: אני יושב-ראש איגוד הגולף.

אלון גרנות: אני יושב פה כנציג של הוועד האולימפי, כי - - - לא יכול היה להגיע.

אלון גרנות: קודם כל, לצייר תמונה קצת יותר חיובית.

עודד פורר: אתה אומר: בגולף המצב שלנו סבבה.

אלון גרנות: לא.

אלון גרנות: דווקא לא.

אלון גרנות: דווקא בהיבט של האיגודים, שם משרד הספורט עשה עבודה טובה בסך הכול.

אלון גרנות: בעקבות הדיון הקודם משרד הספורט החליט להקפיא את כל השינוי של מבחני התמיכה לשנת 2019, והעתיקו את מבחן התמיכה של לובצקי כמעט as is עם תיקונים קוסמטיים.

אלון גרנות: כבר קיבלנו ממשרד הספורט סימולציה של חלוקת הכספים לאיגודים בשנת 2019.

אלון גרנות: אבל יש בתוכו בעיה שיורם ונאור מאוד ישמחו ממנה, שכולם פספסו.

אלון גרנות: בטוטו חלוקת הכספים היא ענפית, כשבתוך החלוקה הענפית יש בענפים אישיים חלוקה של 60% לאיגודים, 40% לאגודות, ובענפים הקבוצתיים 35% לאיגודים, 65% לאגודות.

אלון גרנות: במשרד כל התמיכות הענפיות, ובכלל זה גם הכספים המועדפים למשל, היו כספים בלבד לאיגודים.

אלון גרנות: ברגע שהכול הפך לסל אחד שנופל מתוך המשרד, כל הכסף שהאיגודים מקבלים נחתך באישי – 40%, בקבוצתי, 65% לאגודות, בכלל זה גם כספים מועדפים.

אלון גרנות: את זה יהיו חייבים לשנות.

הדס פרבר: לא.

הדס פרבר: לא.

אלון גרנות: תבדקו את מבחן התמיכה שלכם.

אלון גרנות: תבדקו את מבחן התמיכה.

עודד פורר: תתייחסו לזה בתשובתכם.

עודד פורר: הדס, תתייחסי לזה בתשובתך.

אלון גרנות: קיבלנו את הסימולציות, זה מופיע ככה בסימולציות.

אלון גרנות: יש ענפים ויש ענפים שנחתכו ביותר ממיליון שקל רק בגלל הסיפור הזה.

עודד פורר: ברור.

עודד פורר: תודה, אלון.

עודד פורר: תודה אלון.

קריאה: אתה קיבלת את מבחני התמיכה?

קריאה: קיבלת סימולציה.

אלון גרנות: אבל אלה המספרים.

קריאה: קיבלת סימולציה, לא קיבלת מבחן.

עיסאווי פריג': לפני משרד האוצר, אני רוצה הבהרה, שיענו עליה.

עיסאווי פריג': אני רוצה שיגידו את הנוהל כאן.

עיסאווי פריג': הנוהל שדיברו עליו, נוהל שר האוצר שיותאם למשרד הספורט.

עיסאווי פריג': שיציגו את הנוהל כאן, שנדע את הנוהל כאן.

יורם ארנשטיין: עודד – סליחה, אדוני היושב-ראש, צריך להבין, הנושא של המבחנים הוא לא לעולמי עלמיא.

יורם ארנשטיין: נותנים גרייס למבחנים מקלים למספר שנים.

עודד פורר: ברור.

עודד פורר: ברור.

יורם ארנשטיין: לשנה.

יורם ארנשטיין: זאת אומרת, יחזרו בחזרה בסופו של דבר לנוהל הקשוח.

עודד פורר: ברור.

יורם ארנשטיין: היה דיון אצל החשב הכללי, הוא לא הסכים, אלא לתת גרייס לשנתיים, זה הכול.

עודד פורר: ברור, יורם.

עודד פורר: משרד האוצר.

עודד פורר: מי הדובר?

טלי ארפי: אני רוצה להתייחס לנוהל.

עודד פורר: בנושא הדיון.

טלי ארפי: עורכת דין טלי ארפי מהאוצר, לעניין הבקשה לראות את הנוהל.

טלי ארפי: אנחנו נמצאים בעיצומה של העבודה על הנוהל.

טלי ארפי: כל המטרה שלו היא לנסות להכניס שינויים אשר יקלו - - -

עיסאווי פריג': אנחנו לקראת סוף שנה, גברתי.

עיסאווי פריג': מה זה - - -

טלי ארפי: רק שנייה.

טלי ארפי: אני אשמח להשלים.

טלי ארפי: אשר יקלו על המעבר הזה לרפורמה, לתקופה שנקבעה.

טלי ארפי: אחרי שנסיים את הנוהל, הוא יופץ להערות הציבור.

עיסאווי פריג': מתי זה אמור להיות?

טלי ארפי: אנחנו מעריכים שבשבוע הקרוב נוכל לסיים ולהפיץ.

עיסאווי פריג': כולל התכ"ם?

חנין זועבי: כמה זמן יש לתת להערות?

חנין זועבי: כמה זמן יש לתת להערות?

טלי ארפי: אנחנו בדרך כלל נותנים להערות בין שבועיים לשלושה שבועות.

חנין זועבי: אתם מפיצים גם לרשויות?

טלי ארפי: כן.

טלי ארפי: מפיצים לכולם.

טלי ארפי: יש הערות ציבור, כל אחד יכול להעיר.

חנין זועבי: אתם יכולים לתת לוועדה?

עודד פורר: תהיי איתי בבקשה.

עודד פורר: תהיי איתי בבקשה.

עודד פורר: אליי.

עודד פורר: אנחנו פשוט לא נסיים ככה כי כל אחד - - -

חנין זועבי: אבל האם אנחנו נקבל?

חנין זועבי: אפשר לקבל את - - -

עודד פורר: הם מפיצים את זה, התפוצה היא רחבה.

חנין זועבי: לוועדה?

עודד פורר: מתי יופץ?

טלי ארפי: שוב אני אומרת:

טלי ארפי: אני מעריכה שבשבוע - - -

עודד פורר: לא, בלי להעריך.

עודד פורר: אני אגיד לכם משהו.

עודד פורר: אנחנו נמצאים ב-5 בדצמבר.

עודד פורר: נאור.

עודד פורר: אנחנו נמצאים ב-5 בדצמבר.

עודד פורר: גיא, צא החוצה בבקשה.

חנין זועבי: שלושה שבועות זה לא מספיק.

עודד פורר: אנחנו נמצאים ב-5 בדצמבר.

עודד פורר: הקבוצות לא יודעות מה קורה אתן.

עודד פורר: הם לא יודעים מה יקרה אתם בשבוע הבא.

עודד פורר: הם לא יודעים מה יקרה אתם בעוד שבועיים, בעוד שלושה שבועות.

עודד פורר: אני רוצה שפה תהיה התחייבות מתי הנוהל הזה יופץ להערות ציבור, כי זה השלב שבו אנשים כבר מתחילים להבין לאן זה הולך.

עודד פורר: תגידי לי למה את יכולה להתחייב.

טלי ארפי: שוב, אנחנו עושים את מירב המאמצים - -

עודד פורר: לא, זו לא התחייבות.

טלי ארפי: - - רק שנייה.

טלי ארפי: שבשבוע הקרוב נסיים את העבודה ונפיץ להערות הציבור.

עודד פורר: השבוע הקרוב זה מחר.

עודד פורר: השבוע הזה נגמר מחר.

טלי ארפי: השבוע הקרוב.

עודד פורר: זאת אומרת עד ה-12 בדצמבר?

טלי ארפי: אני מקווה.

חנין זועבי: אדוני היושב-ראש, כמה זמן הם נותנים לנו להערות?

עודד פורר: שלושה שבועות, היא אמרה.

חנין זועבי: אתה צריך לבקש יותר זמן.

עודד פורר: לא, אי אפשר יותר זמן, חנין.

עודד פורר: הם לא יספיקו.

עודד פורר: אנחנו רוצים שהם יספיקו לינואר.

טלי ארפי: בדרך כלל כל נוהל או כל מבחן תמיכה מפורסם להערות הציבור למשך שלושה שבועות.

טלי ארפי: אלה הם הכללים.

טלי ארפי: אני חושבת שזה מספיק זמן, בהינתן העובדה שרוצים לקדם את זה במהירות.

חנין זועבי: איך נדע שפרסמתם?

חנין זועבי: אנחנו ניכנס כל יום – איך נדע שפרסמתם?

עודד פורר: נציגת משרד הספורט, הדס.

חנין זועבי: איפה מפרסמים את זה, אדוני היושב-ראש?

עודד פורר: הדס, את יכולה להתייחס בבקשה גם לשאלות שעלו פה, גם לשאלות שלנו וגם לשאלות שנשאלו מהקהל, מהאורחים?

עודד פורר: תחזירו בבקשה את גיא.

הדס פרבר: אני אתחיל מהנושאים שרשמתי לי תוך כדי דיון.

הדס פרבר: לגבי כללי החלוקה – כרגע, כמו שנאמר פה, אנחנו לא עושים רפורמה בכללים עצמם.

הדס פרבר: כלומר, אנחנו מעבירים את לובצקי, את כל אמות המידה של הטוטו, בשינויים קטנים שדובר עליהם כבר לא מעט זמן.

הדס פרבר: כרגע לא נעשה רפורמה מהותית, אבל כזאת מתוכננת ל-2020.

הדס פרבר: כלומר, המצב יתייצב, תהיה העברה של הפעילות מהטוטו למשרד, נתחיל לחשוב על הרפורמה, והיא בהחלט מתוכננת.

הדס פרבר: לגבי התשתיות – אכן נושא מאוד מאוד כאוב שבזמנו קיבל התייחסות של המשרד, בפרט ביישובים בלמ"ס נמוך ובמגזר הערבי במסגרת תכנית המתקנים.

הדס פרבר: לפי החוק, צריך לעשות תכנית מתקנים חדשה במהלך 2019.

קריאה: עוד אחד.

עודד פורר: אל תתייחסי.

הדס פרבר: חדשה, כן.

הדס פרבר: תכנית מתקנים חדשה במהלך 2019.

הדס פרבר: ככל שיש בקשות או לקחים שהופקו מהתכנית הקיימת, אפשר להפנות אותם למשרד.

הדס פרבר: יש לנו מנהל אגף מתקנים, דניאל ארץ קדושה, שהוא אחראי על גיבוש החומרים.

עודד פורר: מי יתייחס לשאלות שעלו פה מאיגוד הגולף ומאיגוד הפוטבול?

הדס פרבר: לגבי איגוד הגולף, אני לא יודעת על מה הטענה.

הדס פרבר: אם ככה אתם הבנתם - - -

אלון גרנות: זה לא רק גולף, זה הוועד האולימפי.

אלון גרנות: זה כל האיגודים.

הדס פרבר: אלון, דבר אתנו ישירות, אני יודעת שאתה יודע לעשות את זה.

עודד פורר: לא, לא, לא, זאת לא התשובה.

עודד פורר: זאת לא התשובה.

עודד פורר: הוא העלה פה סוגיה, יש פה בעיה תקציבית.

עודד פורר: אתה תתייחס לזה, גיא?

אלון גרנות: אדוני היושב-ראש, הנושא הועלה - - -

עודד פורר: אוקיי, תודה.

עודד פורר: לגבי איגוד הפוטבול, הטענה שהעלה.

עודד פורר: עוד משהו, הדס?

עודד פורר: על הטופסולוגיה.

הדס פרבר: הטענות לגבי הטופסולוגיה – היא לא תהיה שונה באופן מהותי מזה של הטוטו.

הדס פרבר: תהיה הפרדה בין קטן וגדול.

הדס פרבר: גם בנוהל שר אוצר של המדינה יש הבחנה בין בקשות בסכומים קטנים לבקשות בסכומים גדולים.

הדס פרבר: לגבי הטענות לגבי הכללים של החלוקה עצמה – יש שם הקלות ללמ"ס נמוך, יש עידוד ספורט נשים, יש ספורט במגזר הערבי.

עודד פורר: תודה.

עודד פורר: גיא.

גיא אטיאס: תודה, כבוד היושב-ראש.

גיא אטיאס: אני רק אתייחס קודם כל לסוגיה שנאמרה.

גיא אטיאס: אני רוצה להתחיל את הפרוצדורה, ואני חושב שזה ייתן מענה לשני הדברים.

גיא אטיאס: אנחנו אחרי דיונים מאוד ארוכים קיבלנו את העמדה שההגשות יוגשו למערכת של המועצה להסדר ההימורים בתקופת המעבר.

גיא אטיאס: כלומר, גם לשאלה שלך, זו אותה הגשה כפי שהייתה עד היום.

גיא אטיאס: היא תהיה הגשה לליאור מחלב, למערכת של המועצה להסדר ההימורים, ואז זה נותן מענה לאותן אגודות שלא כפופות למרכזים.

גיא אטיאס: הכספים יועברו לאגודות.

גיא אטיאס: שומרים בדיוק על אותה צורה, ההגשה תהיה לאותה מערכת כפי שהייתה.

עודד פורר: ואחר כך?

גיא אטיאס: לאחר שנתיים, אנחנו כרגע לא הגענו – ברמה העקרונית אמרנו שהמרכזים יוכלו להגיש בקשה בשם כל אותן אגודות שיושבות תחת המרכזים, ולגבי - - -

יוסי שרעבי: אני לא יודע מה יהיה בעוד שנתיים.

גיא אטיאס: כרגע זה מה שזה.

גיא אטיאס: שנה ועוד שנה.

גיא אטיאס: אמרתי, אחרי שנתיים.

יוסי שרעבי: נעשה למידה ונראה.

גיא אטיאס: הגוף המייצג יגיש לאותן אגודות שאין להן גוף מייצג.

גיא אטיאס: הן, אתה צודק, יגישו בצורה עצמאית.

גיא אטיאס: זה נכון לעכשיו, מה יהיה בעוד שנתיים – עוד חזון למועד.

עודד פורר: תענה לאלון.

גיא אטיאס: לגביך, אלון, כמו שנאמר בדיון הקודם, הרציונל היה לשמר את המבחן שלובצקי הזיז.

גיא אטיאס: אתה ראית שהגענו עם זה למועצה, היה דיון מאוד – המשרד, בשינויים מאוד קלים, עשה את הדברים עם המועצה הלאומית לספורט, לאחר הבנות לא פשוטות.

גיא אטיאס: אני אומר לך שאנחנו לא חושבים שמה שאתה אומר זה נכון.

גיא אטיאס: היה וזה יהיה נכון, זה יועתק לאותו מודל כפי שהיה שם.

גיא אטיאס: אין אינטרס לשנות, ואמרנו את זה, ואנחנו אומרים את זה.

גיא אטיאס: כמו שאמרה פה היועצת המשפטית, היה ויש טעויות, אנחנו נבחן אותן ונתקן.

עודד פורר: תודה.

עודד פורר: מנכ"ל משרד הספורט.

יוסי שרעבי: כמה דברים שהעלו גם חברי הכנסת לגבי הציבור הערבי וגם לגבי סוגית האיגודים.

יוסי שרעבי: קודם כל, אני רוצה לומר לכל חברינו מהאגודות ולכל חברינו מהאיגודים, ההנחיה המפורשת שלי הייתה – וזה גם מה שנעשה, כי היו מחלוקות סביב העניין הזה – לעשות כמעט העתק הדבק של כל המבחן של לובצקי.

יוסי שרעבי: אנחנו המלצנו בתוך המבחן הישן כמה שינויים ורפורמות שהמשרד עשה במהלך השנה האחרונה, והגענו להבנות על כל המכלול הזה.

יוסי שרעבי: המבחן החדש לא אמור לפגוע כהוא זה במה שהיה בלובצקי, אלא רק לשפר במקומות מסוימים.

יוסי שרעבי: כך שאין שום סיבה שמישהו יכול לבוא באיזושהי טענה, ולו הקטנה ביותר, כי הכול נעשה בהסכמה, ולכן אני לא רואה מצב שיש נסיגה אחורה, נהפוך הוא.

יוסי שרעבי: לגבי המגזר הערבי – אני רוצה לומר שהרפורמה בתכנית המתקנים עשתה מהפכה במגזר הערבי, פשוט מהפכה.

יוסי שרעבי: בגלל שהרפורמה הזאת מתכתבת לגמרי עם האוכלוסיות המוחלשות – ביטול מצ'ינג, איגום משאבים, יישובים מעל 5,000 תושבים שקיבלו עכשיו מגרש כדורגל שלא היה להם לפני כן, רוב היישובים הם יישובים ערביים, אולם בכל יישוב ללא מצ'ינג.

יוסי שרעבי: מהפכה.

עיסאווי פריג': ביקשנו לקבל רשימה, אדוני.

יוסי שרעבי: העברנו את זה כבר אלף פעמים, נעביר את זה היום עוד פעם.

עודד פורר: לא, לא העברתם את זה, יוסי.

עיסאווי פריג': לא, לא העברתם.

עודד פורר: לא העברתם את זה.

עודד פורר: אם הייתם שולחים את זה - - -

יוסי שרעבי: המגזר הערבי?

עודד פורר: לא, בכלל, באופן כללי.

עודד פורר: ביקשנו את הרשימה של קרן המתקנים כחלק מסיכום הדיון הקודם וזה לא התקדם.

יוסי שרעבי: אין בעיה.

יוסי שרעבי: אני מודיע לכם, 700 מיליון שקלים שוחררו השנה.

יוסי שרעבי: המגזר הערבי מככב שם.

יוסי שרעבי: אנחנו גאים על זה ושמחים על זה.

חנין זועבי: בריכות שחייה – אפס.

גיא אטיאס: בריכות שחייה עדיין לא יצא.

עודד פורר: תקצר, יוסי.

עודד פורר: יש לך 20 שניות לסיים כי אני צריך לסגור את הדיון.

יוסי שרעבי: רק קחו את זה בחשבון.

יוסי שרעבי: אני חושב שהמגזר הערבי – לא רק, כל הפריפריות נהנות בענק מתכנית הרפורמה הזאת.

חנין זועבי: אנחנו חיים ביישובים האלה.

יוסי שרעבי: גם הסוגיה של הנשים קיבלה מענה מטורף בתוך המערכת.

יוסי שרעבי: יש גידולים תקציביים בנושא הנשים באמצעות "אתנה".

יוסי שרעבי: 40% גידול נשים.

יוסי שרעבי: גם במבחני התמיכה של המשרד יש תעדוף מטורף לנשים.

חנין זועבי: אפשר להעביר את החומר?

חנין זועבי: אפשר להעביר את הנתונים?

עודד פורר: תודה.

עודד פורר: אני צריך לסכם, אני מצטער.

יוסי שרעבי: כן.

יוסי שרעבי: ברור.

יוסי שרעבי: אנחנו נעביר נתונים.

יוסי שרעבי: רק תבטיחי לי דבר אחד: - - - תפרגני לנו.

עודד פורר: אני מבקש לסכם.

עודד פורר: חנין, את מפריעה לי.

חנין זועבי: לא, אני ממשיכה - - -

עודד פורר: חברת הכנסת זועבי, אני מבקש לא להפריע עכשיו, אני מסכם.

עודד פורר: חברים, הוועדה שמעה את הצדדים כדיון מעקב לגבי התקדמות בביצוע הרפורמה.

עודד פורר: כשם שאמר מנכ"ל המשרד, שהוא מוטרד קצת, לסיכום הדיון ניתן לומר שהוועדה מוטרדת הרבה לגבי יישום הרפורמה והגעת התקציבים בשרשרת הסופית לאן שהם אמורים להגיע, וזה לקבוצות ולאיגודים.

עודד פורר: מהדברים שנאמרו כאן נראה שכרגע יודעים במשרד הספורט ובמשרד האוצר רק בערך מה יעשו עם הוראות המעבר, ואין תמונה ברורה וודאית לגבי מה המטרה ולאן רוצים להגיע בעוד שנתיים ושלוש.

עודד פורר: הוועדה מבקשת שוב מהמשרדים לייצר ודאות גם לאיגודים, גם למרכזים, גם לאגודות, ובוודאי גם לקבוצות.

עודד פורר: לצורך כך הוועדה מבקשת שהמשרד יעביר בצורה ברורה ורחבה מידע לכל קבוצות הספורט על מנת שיבינו מה קורה ב-1 בינואר.

עודד פורר: אני עדיין לא מבין.

עודד פורר: אני אשמח לקבל את המידע הזה גם.

עודד פורר: את מה שאתם מעבירים לקבוצות, תעבירו גם אלינו.

עודד פורר: נוהל שר האוצר – שמענו את נציגת משרד האוצר.

עודד פורר: הוועדה מצפה שיופץ עד ה-12 בדצמבר הנוהל החדש, ויופץ גם לחברי הוועדה.

עודד פורר: אנחנו מבקשים שאת הטיוטה שנשלחת להערות הציבור, שישלחו גם לחברי הוועדה.

עיסאווי פריג': נזכיר לך את מיליארד השקלים שעברו מהטוטו לאוצר, וביקשנו פירוט של המתקנים ולא קיבלנו.

עודד פורר: אני אגיע, רשום לי.

עודד פורר: תזכיר החוק, לשיטתנו, לא נותן מענה מספיק לעובדה שלא יודעים מה יקרה אחרי ובהמשך.

עודד פורר: וגם לזה אנחנו נבקש לתת התייחסות ככל שיתמשכו הליכי החקיקה.

עודד פורר: הוועדה שבה ומבקשת לקבל את רשימת ההרשאות של הטוטו לעניין המתקנים עם פירוט לגבי ההרשאה, סכום ההרשאה ומועד ההתחייבות, כפי שביקשה בסיכום הדיון הקודם ולא קיבלה.

עודד פורר: הוועדה מבקשת לקבל נתונים על ביצוע פרויקט "פרחי הספורט" בחמש השנים האחרונות ותכניות על עתיד התכנית, כפי שביקשה בדיון הקודם, ולא קיבלה.

עודד פורר: לאור חוסר ההתקדמות שאנחנו מרגישים פה מאז החודש שחלף, הוועדה תמשיך במקביל לקדם את הצעת החוק הפרטית שהוגשה לביטול הרפורמה על מנת שתהיה רשת ביטחון שאליה יוכלו ליפול, כי כרגע ישנה תחושה שב-1 בינואר הקבוצות לא יוכלו לקבל תקציב.

עודד פורר: הועדה מקווה שלא נגיע לכדי העניין הזה, ואכן תצליחו לייצב.

עודד פורר: הבעיה היא שכדי לייצר את התוצאה, אתם צריכים לדעת לאן אתם רוצים להגיע, ולפי מה שנאמר פה, אתם לא יודעים מה יקרה בעוד שנתיים-שלוש.

עודד פורר: לדרך כזו של רפורמה יוצאים כשאומרים מה ה-vision, מה יקרה בעוד חמש שנים.

עודד פורר: להיפך, אתם אולי יכולים להגיד לי בהוראות המעבר אנחנו נהיה כך וכך, אבל אתם לא יודעים מה אתם רוצים בעוד שלוש שנים.

עודד פורר: אתם לא יודעים איך זה יעבוד כשהכול יהיה בסדר.

עודד פורר: וזה הנושא שהכי מטריד את הוועדה.

עודד פורר: ישנה תחושה שמשרד הספורט ומשרד האוצר לא יודעים בכלל לאן הם רוצים להגיע ואיך העסק יפעל כשכל התקציב יישב בתוך המשרדים.

עודד פורר: זו התחושה שאנחנו קיבלנו.

עודד פורר: תודה רבה, הישיבה נעולה.